Document ID: /roh_data/filtered/swiss_laws_in_ROHinterleaved.jsonl.gz/17203

This text was translated from DE into Rumantsch Grischun.

Unter den Aktiven müssen ihrem Liquiditätsgrad entsprechend mindestens folgende Positionen einzeln und in der vorgegebenen Reihenfolge ausgewiesen werden:1. Umlaufvermögen:a. flüssige Mittel und kurzfristig gehaltene Aktiven mit Börsenkurs,b. Forderungen aus Lieferungen und Leistungen,c. übrige kurzfristige Forderungen,d. Vorräte und nicht fakturierte Dienstleistungen,e. aktive Rechnungsabgrenzungen;2. Anlagevermögen:a. Finanzanlagen,b. Beteiligungen,c. Sachanlagen,d. immaterielle Werte,e. nicht einbezahltes Grund-, Gesellschafter- oder Stiftungskapital. Unter den Passiven müssen ihrer Fälligkeit entsprechend mindestens folgende Positionen einzeln und in der vorgegebenen Reihenfolge ausgewiesen werden:1. kurzfristiges Fremdkapital:a. Verbindlichkeiten aus Lieferungen und Leistungen,b. kurzfristige verzinsliche Verbindlichkeiten,c. übrige kurzfristige Verbindlichkeiten,d. passive Rechnungsabgrenzungen;2. langfristiges Fremdkapital:a. langfristige verzinsliche Verbindlichkeiten,b. übrige langfristige Verbindlichkeiten,c. Rückstellungen sowie vom Gesetz vorgesehene ähnliche Positionen;3. Eigenkapital:a. Grund-, Gesellschafter- oder Stiftungskapital, gegebenenfalls gesondert nach Beteiligungskategorien,b. gesetzliche Kapitalreserve,c. gesetzliche Gewinnreserve,d. freiwillige Gewinnreserven,e. eigene Kapitalanteile als Minusposten,f. Gewinnvortrag oder Verlustvortrag als Minusposten,g. Jahresgewinn oder Jahresverlust als Minusposten. Weitere Positionen müssen in der Bilanz oder im Anhang einzeln ausgewiesen werden, sofern dies für die Beurteilung der Vermögens- oder Finanzierungslage durch Dritte wesentlich oder aufgrund der Tätigkeit des Unternehmens üblich ist. Forderungen und Verbindlichkeiten gegenüber direkt oder indirekt Beteiligten und Organen sowie gegenüber Unternehmen, an denen direkt oder indirekt eine Beteiligung besteht, müssen jeweils gesondert in der Bilanz oder im Anhang ausgewiesen werden. Fassung gemäss Ziff. I des BG vom 19. Juni 2020 (Aktienrecht), in Kraft seit  1. Jan. 2023 (AS 2020 4005; 2022 109; BBl 2017 399). Fassung gemäss Ziff. I des BG vom 19. Juni 2020 (Aktienrecht), in Kraft seit  1. Jan. 2023 (AS 2020 4005; 2022 109; BBl 2017 399). Eingefügt durch Ziff. I des BG vom 19. Juni 2020 (Aktienrecht), in Kraft seit  1. Jan. 2023 (AS 2020 4005; 2022 109; BBl 2017 399). Eingefügt durch Ziff. I des BG vom 19. Juni 2020 (Aktienrecht), in Kraft seit  1. Jan. 2023 (AS 2020 4005; 2022 109; BBl 2017 399).

Tar las activas ston vegnir preschentadas separadamain – tut tenor lur grad da liquiditad – almain las suandantas posiziuns, e quai en la suandanta successiun:1. facultad en circulaziun:a. meds liquids sco er activas quotadas a la bursa e tegnidas a curta vista,b. pretensiuns da furniziuns e da prestaziuns,c. autras pretensiuns a curta vista,d. provisiuns e servetschs betg facturads,e. cudeschaziuns transitoricas activas;2. facultad d’investiziun:a. investiziuns finanzialas,b. participaziuns,c. investiziuns materialas,d. investiziuns immaterialas,e. chapital da basa, chapital da la societad u chapital da la fundaziun betg pajà. Tar las passivas ston vegnir preschentadas separadamain – tut tenor la data ch’ellas èn da pajar – almain las suandantas posiziuns, e quai en la suandanta successiun:1. chapital ester a curta vista:a. debits da furniziuns e da prestaziuns,b. debits tschainsibels a curta vista,c. auters debits a curta vista,d. cudeschaziuns transitoricas passivas;2. chapital ester a lunga vista:a. debits tschainsibels a lunga vista,b. auters debits a lunga vista,c. retenziuns sco er posiziuns sumegliantas previsas da la lescha;3. agen chapital:a. chapital da basa, chapital da la societad u chapital da la fundaziun, eventualmain zavrà tenor categorias da participaziun,b. reserva legala dal chapital,c. reserva legala dal gudogn,d. reservas facultativas dal gudogn,e. atgnas quotas dal chapital sco posts negativs,f. il transport dal gudogn u da la perdita sco post negativ,g. il gudogn annual u la perdita annuala sco post negativ. Ulteriuras posiziuns ston vegnir preschentadas separadamain en la bilantscha u en l’agiunta, sche quai è impurtant per che terzas persunas possian giuditgar la situaziun da la facultad u da la finanziaziun u sche quai è usità en il sectur d’activitad da l’interpresa. Pretensiuns e debits envers persunas participadas directamain u indirectamain, envers organs ed envers interpresas, vi da las qualas l’interpresa è participada directamain u indirectamain, ston mintgamai vegnir preschentads separadamain en la bilantscha u en l’agiunta. Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399). Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399). Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399). Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).